La **Nacia Universitato de Kordovo** (hispane *Universidad Nacional de Córdoba*, akronime **UNC** ) estas publika universitato situanta en Córdoba, la ĉefurbo de la samnoma provinco en Argentino .

Fondita en 1613, la universitato estas la plej malnova en Argentino, la tria plej malnova universitato de Amerikoj, kun la unua universitato estanta la Nacia Universitato de San Marcos (Peruo, 1551) kaj la dua, Universitato Sankta Tomaso de Akvino (Kolombio, 1580).

En la lastaj jaroj, estis pliiĝo en la nombro da studentoj kaj kunlaborantaro kaj en la studprogramoj, tiel establante ĝian pozicion kiel la due plej grandan universitaton en Argentino (post la Universitato de Bonaero).

Historio
--------

En 1610, la jezuitoj, kiuj ekloĝis en tiuj jaroj en la amerikaj landoj, fondis lernejon por la kristanoj en la Jezuitaj Ejoj, plejparte por instrui teologion. En 1613 la lernejo disetendiĝis kaj komenciĝis tendenco al altlernejaj studoj, estis establita biblioteko (kiu parto konserviĝis ĝis hodiaŭ) kaj kelkajn jarojn poste la establado de la universitato estis oficiale anoncita.

Studentoj levas la argentinan flagon sur la universitattegmento dum protesto, 1918
Dum plurcent jaroj, la status quo estis konservita en kiu la kontrolo de la universitato estis en la manoj de la jezuita pastraro, malgraŭ la liberalismo kiu prosperis en tiu tempo en aliaj universitatoj tra Ameriko. En 1918 eksplodis protesto de la universitatanoj, kiuj postulis liberecon kaj demokration. La protesta movado, kiu ricevis la subtenon de la registaro gvidita de Hipólito Yrigoyen, batalis por la efektivigo de reformoj en la universitato kaj sukcesis pasigi la necesajn reformojn.

Dum la armeaj diktatorecoj de 1966-1973 kaj 1976-1983, kelkaj el la demokrataj gajnoj estis inversigitaj. Ekde la demokratiigo de Argentino, la diskuto eksplodis pri la rolo de la universitato, kiu en Argentino estas tradicie *libera* kaj *sen limigoj de aliro*. En 2004, pro la troŝarĝo de kelkaj tre popularaj kursoj (precipe medicino), oni unue diskutis pri enkonduki superan limon por kandidatoj en kelkaj fakoj. Tamen, la jura bazo por tio ankoraŭ estas neklara.

Universitata Lernejo de Medicino
La universitato situas en la urbocentro kaj konsistas el pli ol 20 konstruaĵoj kiuj servas la diversajn fakultatojn. La universitatkonstruaĵoj estas konstruitaj ĉirkaŭ centra cirkla spaco kiu kutimis gastigi botanikan ĝardenon, sed nuntempe nur kelkaj bedoj kun arboj kaj arbustoj pluvivas. La konstruaĵoj estas faritaj el ŝtono kaj brikoj, kaj ĝia korto estas ĉirkaŭita de vastaj enirhaloj. La plankoj kaj la bazoj de la kelkaj kolonoj estas faritaj el marmoro. La ĉefenirejo al la universitato kaj la honorhalo estas tra ĉizitaj pordoj, kaj la fenestroj originas de la fino de la 19-a jarcento. La universitata biblioteko enhavas multajn skribaĵojn, manuskriptoj kaj dokumentojn de la jezuitoj.

Organizo
--------

Memoremblemo de Nacia Universitato de Kordovo por la festado de ĝia 400 jariĝo. 
Estas jenaj fakultatoj kaj lernejoj en la universitato:

* Arkitekturo, urboplanado kaj dezajno
* Arto
* Agrikulturaj sciencoj
* Ekonomiko
* natursciencoj kaj fiziko
* medikamento
* Sciencoj de komunikado
* Sociaj sciencoj
* Juro
* Kemio
* Filozofio kaj homscienco
* Lingvoj
* Matematiko, Astronomio, Fiziko kaj Komputado
* Dentokuracado
* psikologio

Rangigoj
--------

En 2017, Times Higher Education rangis la universitaton ene de la bando 801-1000 tutmonde.

Famaj diplomiĝintoj
-------------------

* Carlos Menem, Prezidanto de Argentino inter 1989-1999.
* Hector Jose Campora, Prezidanto de Argentino en 1973.
* Jose Gaspar Rodrigues de Francia, la unua prezidanto de Paragvajo.

Referencoj
----------

1. ↑   Universidad Nacional de Córdoba - Seccion Portal. Arkivita el la originalo je 2007-06-06. Alirita 2009-11-02.

 Arkivigite je 2007-06-06 per Archive.today
2. ↑   Jesuit Block and Estancias of Córdoba. UNESCO. Alirita 20 August 2018.

Vidu ankaŭ
----------

* Universitata reformo (Argentino)

Eksteraj ligiloj
----------------



* Nacia Universitato de Córdoba
* scienco kaj Edukado en Argentino


|  |  |
| --- | --- |
| Bibliotekoj | * PeEnEo: 835966
 |